**З А П О В Е Д**



На основание чл. 68, ал. 5 от Закона за подпомагане на земеделските производители, Решение № 97 на Министерски съвет от 1 февруари 2023 г. за определяне на Управляващия орган на Стратегическия план за развитието на земеделието и селските райони на Република България за периода 2023 - 2027 г. и за изменение на Решение № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд+, Кохезионния фонд, Европейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, фонд „Вътрешна сигурност”, фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021 - 2027 г., и програмите за сътрудничество, в които Република България участва за програмен период 2021 - 2027 г., изменено и допълнено с решения № 272 и № 519 на Министерския съвет от 2022 г., Заповед № РД 09-44 от 20 януари 2025 г. на министъра на земеделието и храните и одобрен доклад № ……………..………..….. на директор на дирекция „Развитие на селските райони“

**Н А Р Е Ж Д А М:**

І. Изменям и допълвам Заповед № РД09 – 1260 от 11 декември 2024 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони на Република България за периода 2023 - 2027 г., с която са утвърдени Насоки за кандидатстване по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 - 2027 г. в частта на т. 2 „Условия за изпълнение на одобрени заявления за подпомагане по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 - 2027 г., и приложенията към тях (Приложение № 2), Раздел А. „Техническо изпълнение на заявленията за подпомагане“ както следва:

1. В основният текст на т. 5 думите „от датата на подаване на заявлението за подпомагане“ се заличават.

2. В т. 6 се правят следните изменения и допълнения:

2.1. подточка 6.5 се изменя така:

„6.5. проведе обществени поръчки за избор на изпълнител/и на дейностите по одобреното заявлението за подпомагане след подписване на административния договор, с изключение на обществените поръчки за избор на изпълнител/и, за разходи по т. 4 подраздел I. „Допустими разходи“ от Раздел 10 „Допустими и недопустими разходи“ от Условията за кандидатстване, за които при подаване на заявлението за подпомагане се представят заверено от възложителя копие от документацията от проведената обществена поръчка или процедура за възлагане по реда на ЗОП. Допустимо е провеждане на обществена поръчка за всички разходи от откриване на процедура за избор на изпълнител/и по реда на ЗОП, за разходи по т. 1, 2 и 3 подраздел I. „Допустими разходи“ от Раздел 10 „Допустими и недопустими разходи“ от Условията за кандидатстване и преди сключване на административен договор, но не по-рано от началната дата на подаване на заявления за подпомагане.“

2.2. в подточка 6.8, в края на изречението се поставят скоби и се добавя:

„приложимо само за заявления за подпомагане, по които размерът на допустимите за финансово подпомагане разходи за един обект на инвестиция надхвърля левовата равностойност на 1 000 000 евро“.

2.3. в подточка 6.9, второ изречение се изменя така:

„Изискването се прилага само за заявления за подпомагане, по които размерът на допустимите за финансово подпомагане разходи за един обект на инвестиция надхвърля левовата равностойност на 1 000 000 евро.“

II. Заповедта и изменените и допълнение с нея „Условия за изпълнение на одобрени заявления за подпомагане по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 - 2027 г. да се публикуват в интернет страницата на Стратегическия план и в Системата за електронни услуги.

Настоящата заповед подлежи на оспорване пред Административен съд София-град в 14-дневен срок от публикуването ѝ в интернет страницата на Стратегическия план и в Системата за електронни услуги.

**РЪКОВОДИТЕЛ НА УПРАВЛЯВАЩИЯ ОРГАН НА**

**СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И**

**СЕЛСКИТЕ РАЙОНИ ЗА ПЕРИОДА 2023-2027 г.:**

